
[bookmark: Sujet][bookmark: _Hlk231997301][bookmark: References]Zakonodajna resolucija Evropskega parlamenta z dne 17. junija 2026 o osnutku sklepa Sveta o sklenitvi, v imenu Unije, Sporazuma v obliki izmenjave pisem med Evropsko unijo in Islamsko republiko Pakistan na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije (06518/2021 – C10-0024/2026 – 2021/0042(NLE))
(Odobritev)
Evropski parlament,
–	ob upoštevanju osnutka sklepa Sveta (06518/2021),
–	ob upoštevanju osnutka sporazuma v obliki izmenjave pisem med Evropsko unijo in Islamsko republiko Pakistan (06519/2021),
–	ob upoštevanju zahteve za odobritev, ki jo je Svet podal v skladu s členom 207(4) in členom 218(6), drugi pododstavek, točka (a)(v), Pogodbe o delovanju Evropske unije (C10-0024/2026),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za mednarodno trgovino (A10‑0134/2026),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Islamske republike Pakistan.

